Uitbreiding, opknapping begin | Netwerk24
Uitbreiding, opknapping begin
Die Mediclinic Hoogland het op Woensdag 6 November met die uitbreiding en opknapping van sy geriewe in De Leeuwstraat, Bethlehem, begin. Dié projek sal in fases aangepak word. Die mikpunt is om teen begin 2022 klaar te wees. Benewens dié aanbouings, waarna die hospitaal met altesaam 124 beddens sal kan spog, sal die bestaande hospitaal ook nuut oorgedoen word. Volgens Karien Collett, pasiënt-ervaringsbestuurder, moet die hospitaal die hele Oos-Vrystaat se trots wees. “Die projek bevestig Mediclinic Suid-Afrika se optimisme in ons hospitaal en geloof in ekonomiese vooruitsig vir die hele gemeenskap.” Die hospitaal se bestuur het op 6 November die projek en perseel aan die kontrakteurs oorgegee. Van links is Hennie Coetzee (Mediclinic Suid-Afrika se streeksprojekbestuurder), Carel de Bruin (Mediclinic Hoogland se bestuurder), Adolf Vermooten (Tronkon-kontrakteur) en Charl Froneman (Tronkon-direkteur).Foto: Verskaf